अवॉर्ड शो में साड़ी में स्टनिंग दिखीं दोनों, फैंस बोले- दो खूबसूरत शख्सियत एक फ्रेम में
Rekha Hugs Alia Bhatt in Saree at Award Show, Fans Call it a Beautiful Moment आलिया भट्ट और रेखा को हाल ही में 'दादा साहेब फाल्के इंटरनेशनल फिल्म फेस्टिवल 2023' में एक साथ स्पॉट किया गया।
आलिया भट्ट और रेखा को हाल ही में 'दादा साहेब फाल्के इंटरनेशनल फिल्म फेस्टिवल 2023' में एक साथ स्पॉट किया गया। इसी से जुड़ा एक वीडियो सोशल मीडिया पर सामने आया है। इस इवेंट में बॉलीवुड के जाने-माने स्टार्स पहुंचे थे, लेकिन सबका ध्यान अपनी तरफ रेखा और आलिया के लुक ने खीेंच लिया। इस वीडियो में दोनों एक्ट्रेसेस साड़ी में काफी अच्छी लग रही थीं, हमेशा की तरह अवॉर्ड शो में रेखा बेहद खूबसूरत अंदाज में दिखाई दीं। उन्होंने गोल्डन कलर की साड़ी पहनी हुई थी। जूलरी के साथ बालों में गजरा भी लगाया हुआ था। वहीं, आलिया भी व्हाइट साड़ी में गॉर्जियस लुक में नजर आईं। इवेंट में रेखा ने आलिया को गले लगाकर किस भी किया। इस दौरान दोनों ने साथ में पैपराजी को पोज भी दिए।
वीडियो देख फैंस ने की तारीफ 
इस वीडियो के सामने आते ही यूजर्स आलिया और रेखा की जमकर तारीफ कर रहे हैं। एक फैन ने लिखा, 'हमेशा साड़ी में सुन्दर लगती हैं रेखा।' तो वहीं दूसरे ने लिखा, 'दो खूबसूरत शख्सियत एक फ्रेम में।' इनके अलावा और भी कई सोशल मीडिया यूजर्स ने दोनों की तारीफ की हैं। बता दें कि रेखा फिलहाल बड़े पर्दे से दूर हैं, लेकिन उन्होंने अपनी एक्टिंग से लंबे समय तक हिंदी सिनेमा में राज किया है और आज भी उनकी फैन फॉलोइंग पूरी दुनिया में है।